Държавен вестник, бр. 107, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  107
(4) Секретариатът на Националния съвет 
организира работата на комисията.
(5) Към комисията функционират две 
работни групи: Междуведомствена работна 
група за ресурсно подпомагане интеграцията 
на ромите със средства от фондовете на Ев-
ропейския съюз и Междуведомствена работна 
група за мониторинг на изпълнението на 
Националната стратегия на Република Бъл-
гария за интегриране на ромите (2012 – 2020) 
и правни промени.
(6) Комисията има за цел:
1. да планира ресурсно обезпечени и интег-
рирани интервенции за изпълнение на поли-
тиката на интеграция на ромите, определени 
в Националната стратегия на Република Бъл-
гария за интегриране на ромите (2012 – 2020), 
на база цели и приоритети на ниво основни 
политики, здравеопазване, образование, со-
циална политика и жилищна политика; 
2. да подпомага, обсъжда и наблюдава 
изпълнението на заложените мерки и пости-
гането на резултати по приоритетите на На-
ционалната стратегия на Република България 
за интегриране на ромите (2012 – 2020);
3. да инициира и предлага промени в 
правната рамка, подкрепящи изпълнението на 
Националната стратегия на Република Бълга-
рия за интегриране на ромите (2012 – 2020).“
§ 6. В чл. 10 ал. 1 се изменя така:
„(1) Комисията за изпълнение на Нацио-
налната стратегия на Република България за 
интегриране на ромите (2012 – 2020) се свиква 
на заседания най-малко веднъж на три месеца 
от председателя или по искане на най-малко 
една трета от членовете є.“
§ 7. В чл. 11, ал. 2 се правят следните из-
менения и допълнения:
1. Създават се нови т. 2 и 3:
„2. изпълнява функциите на координираща 
структура на дейността на административните 
структури на национално ниво във връзка с 
формулирането, изпълнението, мониторинга 
и оценката на интеграционната политика;
3. оказва методическа подкрепа и коорди-
нира дейността на областните и общинските 
съвети по етническите и интеграционните 
въпроси;“.
2. Досегашните т. 2 – 9 стават съответно 
т. 4 – 11.
3. Досегашната т. 10 става т. 12 и се из-
меня така:
„12. организира работата на Комисията 
за изпълнение на Националната стратегия 
на Република България за интегриране на 
ромите (2012 – 2020);“.
4. Досегашната т. 11 става т. 13 и в нея ду-
мата „осъществява“ се заменя с „е Национална 
контактна точка по Националната стратегия 
на Република България за интегриране на 
ромите (2012 – 2020) и осъществява“.
5. Досегашната т. 12 става т. 14.
§ 8. В чл. 14, ал. 3, т. 3 думите „регистрирани 
в обществена полза“ се заличават, а думата 
„двегодишна“ се заменя с „едногодишна“.
§ 9. В чл. 15 ал. 2 – 4 се изменят така:
„(2) Областните съвети изготвят годишен 
отчет за цялата област, който включва обща 
информация за дейността на областния и об-
щинските съвети и обобщена информация за 
изпълнението на дейностите по интеграцион-
ната политика за цялата област, и го предос-
тавят на секретариата на Националния съвет.
(3) Общинските съвети за сътрудничество 
по етническите и интеграционните въпроси 
изготвят годишни отчети за своята дейност и 
ги предоставят на съответния областен съвет.
(4) Секретарите на областните съвети за 
сътрудничество по етническите и интеграци-
онните въпроси подават периодично инфор-
мация от областта с цел актуализиране на 
регистъра по чл. 11, ал. 2, т. 4. Общинските 
съвети за сътрудничество по етническите и 
интеграционните въпроси подават периодично 
информация на секретарите на областните 
съвети за актуализиране на регистъра по 
чл. 11, ал. 2, т. 4.“
Министър-председател:  
Пламен Орешарски
За главен секретар на Министерския съвет: 
Нина Ставрева
9158
ПОСТАНОВЛЕНИЕ № 277 
ОТ 6 ДЕКЕМВРИ 2013 Г.
за създаване на Център за развитие на чо-
вешките ресурси и за приемане на Правилник 
за устройството и дейността на Центъра за 
развитие на човешките ресурси
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Център за развитие на 
човешките ресурси като юридическо лице 
по чл. 60 от Закона за администрацията към 
министъра на образованието и науката.
(2) Центърът за развитие на човешките 
ресурси, наричан по-нататък „центъра“, е 
второстепенен разпоредител с бюджет към 
министъра на образованието и науката със 
седалище и адрес на управление: София 1000, 
район „Средец“, ул. Граф Игнатиев 15, ет. 4.
Чл. 2. Центърът администрира, насърчава, 
консултира, организира и координира участи-
ето на Република България в Програма „Ера-
зъм +“ на Европейския съюз в областта на 
образованието, обучението, младежта и спорта, 
както и в други европейски и международни 
образователни програми и инициативи.
Чл. 3. (1) Дейността на центъра се фи-
нансира със средства от държавния бюджет, 
средства от бюджета на Европейския съюз и 
собствени приходи.